— Больш за ўсё часу і сіл патрабуе напісанне дакументацыі па падрыхтоўцы вучняў да алімпіяды, — расказалі ў адным з раённых цэнтраў. — Скажаце, патрэбная справа? Так падаецца, толькі калі не ведаеш, што менавіта неабходна рыхтаваць. Ад нас патрабуюць напісанне плана па канкрэтнай форме: што, калі, у якім аб’ёме, з якіх крыніц будзе вывучацца — тэма, дата, падручнік, практыкаванні…Аформіць усё гэта так, як патрабуецца, проста немагчыма. Бо падрыхтоўка вучня да алімпіяды — гэта творчы працэс, дзе выкарыстоўваецца шэраг рэсурсаў, дзе не заўсёды можна ўкласціся ў вызначаныя час і дату. Вось і вымушаны мы штосьці рыхтаваць для птушачкі, а штосьці — менавіта для рэальных заняткаў з навучэнцамі.